ຊູດານໃຕ້ ກ່າວວ່າ ເປັນໄປໄດ້ສູງ ທີ່ຈະມີການລົງນາມ ໃນ ຂໍ້ຕົກລົງ ສັນຕິພາບ
ລັດຖະມົນຕີ ຕ່າງປະເທດຊູດານໃຕ້ ກ່າວວ່າ ລັດຖະບານຂອງທ່ານ ຍັງຂໍສະຫງວນທ່າທີ ກ່ຽວກັບຂໍ້ຕົກລົງ ສະບັບນີ້ ທີ່ຈະໃຫ້ນະຄອນຈູບາ ເປັນເຂດປອດທະຫານ.
ສະພາຄວາມໝັ້ນຄົງຂອງອົງການສະຫະປະຊາຊາດໄດ້ຂົ່ມຂູ່ວ່າ ຈະ “ດຳເນີນການ ໃນທັນທີ” ຖ້າປະທານາທິບໍດີຊູດານໃຕ້ ທ່ານ Silva Kiir ບໍ່ຍອມລົງນາມໃນຂໍ້ຕົກລົງສັນຕິພາບກັບພວກກະບົດ ໃນວັນພຸດມື້ນີ້ ຕາມທີ່ໄດ້ໃຫ້ຄຳໝັ້ນສັນຍາໄວ້ນັ້ນ ປະທານສະພາຄວາມໝັ້ນຄົງ ທ່ານນາງ Joy Ogwu ແຫ່ງໄນຈີ ເຣຍບໍ່ໄດ້ກ່າວຢ່າງເປັນການເຈາະຈົງວ່າ ທາງສະພາດັ່ງກ່າວຈະ ເຮັດຫຍັງແທ້ ທ່ານນາງ ເວົ້າວ່າ ທ່ານ Kiir ຕ້ອງໄດ້ລົງນາມ ໃນ ຂໍ້ຕົກລົງນີ້ໂດຍບໍ່ມີການສະຫງວນທ່າທີໃດໆ ຮ່າງຍັດຕິຂອງສະ ຫະລັດສະບັບນຶ່ງ ຈະບັງຄັບ ຫ້າມບໍ່ໃຫ້ຂາຍອາວຸດເປັນເວລານຶ່ງ ປີ ຫ້າມການເດີນທາງ ແລະກັກຊັບສິນພວກຜູ້ນຳອະວຸໂສຂອງຊູ ດານໃຕ້ ຖ້າຂໍ້ຕົກລົງດັ່ງກ່າວຫາກບໍ່ໄດ້ມີການລົງນາມກັນ ປະທານາທິບໍດີ Kiir ໄດ້ຕົກລົງທີ່ຈະເຊັນສັນຍາສັນຕິພາບທີ່ນະ ຄອນຫຼວງຈູບາ ໃນວັນພຸດມື້ນີ້ ຊ້ອງໜ້າພວກຜູ້ນຳຈາກເອທິໂອ ເປຍ ເຄັນຢາ ຊູດານແລະ Uganda ຊຶ່ງເປັນສະມາຊິກຂອງກຸ່ມ ປະເທດໃນເຂດອາຟຣິກາຕາເວັນອອກທີ່ຊ່ອຍໄກ່ເກ່ຍຂໍ້ຕົກລົງ ດັ່ງກ່າວ ຜູ້ນຳກະບົດພ້ອມທັງເປັນອະດີດຮອງປະທານາທິບໍດີຂອງຊູດານໃຕ້ທ່ານ Riek Machar ໄດ້ລົງນາມໃນຂໍ້ຕົກລົງດັ່ງກ່າວ ເມື່ອ ສັບປະດາແລ້ວ ໂຄສົກຂອງທ່ານ Kiir ກ່າວວ່າ ປະທານາທິບໍດີຍັງຂໍສະຫງວນທ່າທີ ໂດຍກ່າວ ເພີ້ມຕື່ມວ່າ ທ່ານບໍ່ຄິດວ່າຂໍ້ຕົກລົງສະບັບນີ້ ຈະມີອາຍຸຍືນຍົງໄດ້ ລັດຖະບານໄດ້ຄັດຄ້ານຕໍ່ຂໍ້ກຳນົດວ່າດ້ວຍການຄອງອຳນາດຮ່ວມກັນທີ່ຮຽກຮ້ອງ ໃຫ້ນະ ຄອນຈູບາເປັນເຂດປອດທະຫານແລະສົ່ງຄະນະສັງເກດການສັນຕິພາບຕ່າງປະເທດເຂົ້າ ໄປປະຕິບັດງານໃນຊູດານໃຕ້ ຊູດານໃຕ້ເປັນປະເທດທີ່ເກີດໃໝ່ໃຫຍ່ລຸນຫຼ້າສຸດຂອງໂລກໂດຍໄດ້ຮັບເອກກະລາດຈາກ ຊູດານໃນປີ 2011 ການສູ້ລົບລະຫວ່າງທະຫານລັດຖະບານແລະກຳລັງກະບົດຂອງທ່ານ Machar ລະເບີດຂຶ້ນໃນເດືອນທັນວາ ປີ 2013 ແລະໄດ້ມີຜົນກະທົບຢ່າງຮ້າຍແຮງ ໂດຍ ສະເພາະຕໍ່ພວກພົນລະເຮືອນ ຫລາຍໆພັນຄົນໄດ້ເສຍຊີວິດ ແລະເກືອບ 2 ລ້ານ 2 ແສນຄົນຕ້ອງໄດ້ອົບພະຍົບຫລົບໜີ ໄປຈາກເຮືອນຊານບ້ານຊ່ອງ ຂອງພວກເຂົາເຈົ້າ ອີກຫລາຍໆລ້ານຄົນ ແມ່ນຕ້ອງການ ຄວາມຊ່ອຍເຫລືອທາງດ້ານອາຫານການກິນ ນອກນັ້ນສົງຄາມກາງເມືອງຍັງໄດ້ສ້າງຄວາມເສຍຫາຍໃຫ້ແກ່ເສດຖະກິດຂອງຊູດານໃຕ້ ສ່ວນນຶ່ງແມ່ນຂັດຂວາງບໍ່ໃຫ້ລັດຖະບານ ມີໂອກາດນຳໃຊ້ ຄວາມອຸດົມຮັ່ງມີທາງດ້ານນ້ຳ ມັນຂອງປະເທດ